b"\n_START_ARTICLE_\nIelizaveta B\xc3\xadkova\n_START_SECTION_\nResultats destacats en competici\xc3\xb3\n_START_PARAGRAPH_\nEl 1938 va guanyar el campionat femen\xc3\xad de Moscou. Despr\xc3\xa9s de la II Guerra Mundial, qued\xc3\xa0 campiona en tres ocasions del Campionat d'escacs femen\xc3\xad de la Uni\xc3\xb3 Sovi\xc3\xa8tica (1946, 1947 i 1950)._NEWLINE_El 1950 fou quarta al Campionat del M\xc3\xb3n femen\xc3\xad de 1950, a Moscou. Despr\xc3\xa9s de guanyar, el 1952, el torneig de Candidates de Moscou, el 1953 va v\xc3\xa8ncer a Leningrad la Campiona del M\xc3\xb3n regnant Liudmila Rudenko en un matx (+7 -5 =2). El 1956 va perdre el t\xc3\xadtol a favor d'Olga Rubtsova, per\xc3\xb2 el recuper\xc3\xa0 dos anys despr\xc3\xa9s, el 1958, en matx individual a catorze partides, que qued\xc3\xa0 8,5 a 5,5 (+4 -7 =3). Fou la primera dona a ser dos cops campiona del m\xc3\xb3n._NEWLINE_El 1959 va defensar el t\xc3\xadtol amb \xc3\xa8xit en matx individual a Moscou contra Kira Zvorykina (+6 -2 =5), per\xc3\xb2 el 1962 el va perdre tamb\xc3\xa9 en matx, a Moscou, contra l'estrella emergent (de 21 anys) Nona Gaprindaixvili (+0 -7 =4).\n_START_SECTION_\nAltres activitats\n_START_PARAGRAPH_\nB\xc3\xadkova treballava com a enginyera en una impremta de Moscou, i fou tamb\xc3\xa9 columnista d'escacs a l'URSS. El 1951 va publicar un llibre sobre els escacs femenins a la Uni\xc3\xb3 Sovi\xc3\xa8tica."